Hei sõbrad. Panen siia  teile lohutuseks kaks lõiku oma blogist, ma ei tea, kas olete seda lugenud. Kirjutasin selle siis, kui juba Eestis tagasi olin. Igal juhul loodan, et nende lugemine/uuesti lugemine pakub lohutust, et Bangkok teile ükskord ka meeldima hakkab! Enjoy :)    Bangkok on väga omapärane linn ikka. Ma pean end küll muidu linnatüdrukuks, aga Bangkok mulle esmapilgul väga muljet ei avaldanud. Liiklus oli seal kohutav ja õhk oli kahtlase "lõhnaga". Ja inimesed...    Teisipäeva varahommikul jõudsin  tagasi Bangkoki ja päris aus olles meeldis teisel korral mulle Bangkok juba märksa rohkem. Ööbisin taaskord samas hostelis. Seekord olin juba veits teadlikum ja ei lasknud takso- ja tuk-tuki juhtidel end petta. Kasutasin hoopis ühistransporti (mitte küll busse, vaid paate ja skytrain'i, mis on muide väga kaasaegne) ja käisin omal käel. Niimoodi nautisin ma Bangkoki palju rohkem. Käisin nendel 3 päeval, mis ma seekord Bangkokis veetsin, vaatamisväärtuste juures, mis esimesel korral nägemata jäid. Veel templeid  seega. Osa neist oli ikka eriti ägedad. Poodlemas käisin ma loomulikult ka. Ühes kaubanduskeskuses suutsin ma enam-vähem terve päeva veeta. Käisin seal kinos ka , mis oli üliodav. "Batmani" vaatamas. Kui algul Bangkoki jõudsin, siis mõtlesin, et oleksin võinud veel üheks päevaks Koh Pha Ngani jääda, aga lõppkokkuvõttes ei kahetse, et 3 päeva veel Bangkokis olin. Seal oli väga lahe seekord!